CELEX: 32012R0976
Language: da
Date: 2012-10-23 00:00:00
Title: Kommissionens forordning (EU) nr. 976/2012 af 23. oktober 2012 om ændring af forordning (EU) nr. 165/2011 om nedsættelse af visse makrelfiskekvoter, der er tildelt Spanien i 2011 og de følgende år på grund af overfiskning i 2010

24.10.2012   
            
            
               DA
            
            
               Den Europæiske Unions Tidende
            
            
               L 294/3
            
         KOMMISSIONENS FORORDNING (EU) Nr. 976/2012
   af 23. oktober 2012
   om ændring af forordning (EU) nr. 165/2011 om nedsættelse af visse makrelfiskekvoter, der er tildelt Spanien i 2011 og de følgende år på grund af overfiskning i 2010
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1 og 2, og
   ud fra følgende betragtninger:
   
               (1)
            
            
               Kommissionens forordning (EU) nr. 165/2011 af 22. februar 2011 om nedsættelse af visse makrelkvoter, der er tildelt Spanien i 2011 og følgende år på grund af overfiskning i 2010 (2), fastsætter, at fiskekvoten for makrel (Scomber scombrus) i zone VIIIc, IX og X, Unionens farvande i CECAF 34.1.1, (i det følgende benævnt »makrelfiskekvote«), som er tildelt Spanien i 2011, nedsættes med 4 500 tons.
            
         
               (2)
            
            
               Forordning (EU) nr. 165/2011 fastsætter ligeledes, at de makrelfiskekvoter, der tildeles Spanien i årene 2012-2015 og i givet fald i de følgende år, nedsættes med henholdsvis 5 500 tons i 2012, 9 748 tons i 2013 og 9 747 tons i 2014 og 2015, og i givet fald de følgende år.
            
         
               (3)
            
            
               Den 21. december 2011 informerede de spanske myndigheder Kommissionen om, at man ikke havde udnyttet makrelfiskekvoten for 2011 fuldt ud og anmodede samtidig Kommissionen om at tage højde for de mængder, der ikke var blevet anvendt, med det formål at godtgøre overfiskningen af makrel i 2010 i henhold til forordning (EU) nr. 165/2011. Den uudnyttede mængde udgør 5 755 tons.
            
         
               (4)
            
            
               Spanien havde dog også i medfør af artikel 4, stk. 2, i Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (3) anmodet om, at en del af Spaniens makrelfiskekvoter for 2011 blev tilbageholdt og overført til det følgende år inden for forordningens rammer.
            
         
               (5)
            
            
               Kommissionens gennemførelsesforordning (EU) nr. 319/2012 af 13. april 2012 om tillæg til fangstkvoterne for 2012 af visse mængder, der blev tilbageholdt i 2011 i medfør af artikel 4, stk. 2, i Rådets forordning (EF) nr. 847/96 (4) overførte 2 511 tons af Spaniens uudnyttede makrelfiskekvote fra 2011 til 2012. Den uudnyttede mængde for 2011 udgør herefter 3 244 tons.
            
         
               (6)
            
            
               De 3 244 tons bør anvendes til at omlægge de nedsættelser, der fremgår af forordning (EU) nr. 165/2011. Denne mængde bør lægges til nedsættelserne i 2011, som så er i alt 7 744 tons, og samtidig trækkes fra de kommende års nedsættelser.
            
         
               (7)
            
            
               Spanien anmodede om, at de uudnyttede mængder trækkes fra nedsættelserne for 2013 og 2014. Dette er i overensstemmelse med grundtanken i betragtning 7 i forordning (EU) nr. 165/2011. Forordning (EU) nr. 165/2011 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 165/2011 erstattes af teksten i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. oktober 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 343 af 22.12.2009, s. 1.
   
      (2)  EUT L 48 af 23.2.2011, s. 11.
   
      (3)  EFT L 115 af 9.5.1996, s. 3.
   
      (4)  EUT L 104 af 14.4.2012, s. 2.
   
      BILAG
      
         
            »BILAG
            
                        Bestand
                     
                     
                        Oprindelig kvote 2010 (1)
                        
                     
                     
                        Tilpasset kvote 2010
                     
                     
                        Konstaterede fangster 2010
                     
                     
                        Forskel kvote/fangst
                        (overfiskning)
                     
                     
                        Multiplikationsfaktor, jf. artikel 105, stk. 2, i forordning (EF) nr. 1224/2009
                        (overfiskning (1) 2)
                     
                     
                        Nedsættelse 2011
                     
                     
                        Nedsættelse 2012
                     
                     
                        Nedsættelse 2013
                     
                     
                        Nedsættelse 2014
                     
                     
                        Nedsættelse 2015 og om nødvendigt efterfølgende år
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        –19 621
                        (79,7 % af 2010 kvoten)
                     
                     
                        –39 242
                     
                     
                        7 744
                     
                     
                        5 500
                     
                     
                        8 126
                     
                     
                        8 125
                     
                     
                        9 747
                     
                  
      
      
         (1)  Forordning (EU) nr. 53/2010.«